אוניברסיטת אקסטר

אוניברסיטת אקסטר (באנגלית: University of Exeter, Exon) היא אוניברסיטה ציבורית שמרכזה בעיר אקסטר בדבון, דרום-מערב אנגליה. האוניברסיטה נוסדה בשנת 1955, על בסיס קולג'ים שנוסדו כבר בראשית המאה ה-20. האוניברסיטה מדורגת בדירוגים שונים במקומות 7–29 בממלכה המאוחדת. בשנת 2013 בחר בה הסאנדיי טיימס ל"אוניברסיטת השנה". לאוניברסיטה שלושה קמפוסים, סטרתהאם (Streatham) וסנט לוקס (St Luke's) באקסטר וטרמו (Tremough) בקורנוול. המרכז המנהלי של האוניברסיטה ממוקם בקמפוס סטרתהאם, שהוא הקמפוס הגדול ביותר. האוניברסיטה חברה באיגוד של אוניברסיטאות חבר העמים הבריטי, חברה בקבוצת ראסל, חברה בברית GW4 וחברה במכון אלן טיורינג בלונדון.

היסטוריה 
לאוניברסיטה קדמו הקולג' המלכותי לזכר הנסיך אלברט (Royal Albert Memorial College), שנוסד בשנת 1900 על בסיס בתי ספר גבוהים לאמנות ולמדעים שנוסדו ב-1855 וב-1863 בהתאמה. בשנת 1922 שונה שמו של הקולג' לקולג' האוניברסיטאי של דרום-מערב אנגליה (University College of the South West of England) ובוגריו יכלו לקבל תואר אקדמי מאוניברסיטת לונדון. באותה שנה נתרמה למוסד אחוזת סטרתהאם רחבת הידיים והמפוארת. אבן הפינה לבניין האוניברסיטאי הראשון שהוקם באחוזה במיוחד הונחה על ידי הנסיך אדוארד, לימים המלך אדוארד השמיני. בשנת 1955 העניקה אליזבת השנייה, מלכת הממלכה המאוחדת את האישור הרשמי להפיכת הקולג' לאוניברסיטה.

ב-18 באוקטובר 1854 נוסד ליד קתדרלת אקסטר קולג' הכשרה כנסייתי שנודע כקולג' סנט לוקס (כיוון שנוסד ביום הקדוש לוקאס). ב-1978 מוזג עם האוניברסיטה כבית ספר לחינוך.

בשנת 2000 נוסד בשיתוף אוניברסיטת פלימות, שירות הבריאות הלאומי ובית החולים של אקסטר בית ספר לרפואה שמרכזו בקמפוס סנט לוקס.

קמפוס טרמו בקורנוול כולל את בית הספר למכרות, גאולוגיה מעשית והנדסה אזרחית.

מחלקות

הקולג' למדעי הרוח 
 המחלקה לאנגלית
 המחלקה לארכאולוגיה
 המחלקה לדרמה 
 המחלקה להיסטוריה
 המחלקה ללימודים קלאסיים
 המחלקה לקולנוע
 המחלקה לשפות מודרניות
 המחלקה לתאולוגיה ולימודי דת

הקולג' למדעי החברה 
 בית הספר לחינוך
 בית הספר למשפטים
 המחלקה ללימודים ערביים ואסלאמיים
 המחלקה למדעי המדינה
 המחלקה לסוציולוגיה, פילוסופיה ואנתרופולוגיה

הקולג' ללימודי הסביבה והחיים 
 המחלקה לגאוגרפיה
 המחלקה לביולוגיה
 המחלקה לפסיכולוגיה
 המחלקה למדעי הבריאות

הקולג' למתמטיקה, הנדסה ופיזיקה 
 בית הספר למכרות, גאולוגיה מעשית והנדסה אזרחית
 המחלקה לדימות רפואי
 המחלקה להנדסה
 המחלקה למתמטיקה ומדעי המחשב
 המחלקה לפיזיקה ואסטרונומיה

בית הספר לכלכלה ומנהל עסקים 
 המרכז ללימודי מנהיגות
 המחלקה לחשבונאות
 המחלקה לכלכלה
 המחלקה למנהל עסקים

בית הספר לרפואה 
 בית ספר לרפואה
 בית ספר לרפואת שיניים

מכוני מחקר מובילים 
 מכון מחקר ללימודים ערביים ואסלאמיים
 מכון ביל דאגלס למחקר ההיסטוריה של הקולנוע והתרבות הפופולרית
 מכון מחקר ללימודי קורנוול
 מכון מחקר לסביבה וקיימות
 מצפה הכוכבים מרצ'מונט (Marchmont)
 מכון מחקר ללימודי מנהיגות
 מרכז התמחות בחקר כוכבי לכת חוץ-שמשיים
 מרכז לימודי מטאורולוגיה ואקלים בשיתוף המטה הארצי של המשרד הלאומי למטאורולוגיה בבריטניה (Met Office), הממוקם באקסטר

דירוג ארצי ובינלאומי

בוגרים ידועים 
 אלנה, דוכסית לוגו, בתם של חואן קרלוס הראשון, מלך ספרד לשעבר ושל סופיה, מלכת ספרד
 רוברט בולט, מחזאי ותסריטאי
 מייקל ברי, פיזיקאי
 עבדוללה גול, נשיא טורקיה
 רוברט חלפון, פוליטיקאי יהודי בריטי שמרן
 תום יורק, זמר (רדיוהד)
 אחמד זכי ימאני, פוליטיקאי סעודי
 זארה פיליפס, נכדתה של המלכה אליזבת ומדליסטית אולימפית ברכיבת סוסים
 פיטר פיליפס, נכדה הראשון של המלכה אליזבת
 ג'יי קיי רולינג, סופרת (הארי פוטר)
 פרדי ת'ורפ, שחקן בריטי

קישורים חיצוניים 

 

 אתר האינטרנט של אוניברסיטת אקסטר
 אוניברסיטת אקסטר במדריך האוניברסיטאות של הגרדיאן 2015, הגרדיאן

הערות שוליים

אקסטר
אקסטר
קבוצת ראסל